Slovenska kronika, 28.1.2014


Naslov: V Posavju je bilo konec leta 4982 brezposelnih
Napoved za voditelja:

V Posavju ugotavljajo, da se je v letu 2013 na Zavod za zaposlovanje prijavilo manj oseb kot leto poprej in da so zaposlili več brezposelnih oseb. S pomočjo subvencij in drugih spodbud Zavoda si je od 2426 oseb delo našlo 582 iskalcev zaposlitve. Med temi pa je vse več mladih, prvih iskalcev zaposlitve in bolj izobraženih. Poraslo je tudi število vključenih v javna dela. Teh računajo da bo letos še več, saj bodo za javna dela tudi v Posavju namenili več denarja kot doslej, kar poldrugi milijon evrov.
T- Iz Sevnice GORAN ROVAN /

X- Snemalec in montažer Tomi Naglič /

V Posavju je bilo konec preteklega leta na Zavodu za zaposlovanje prijavljenih 4982 brezposelnih oseb.
T- DAMJAN HONAČEK /
X- rezbar, iskalec zaposlitve /
»Prej sem bil zaposlen 20 let, nazadnje na Škofiji Maribor, ki je šla v stečaj, tako da sem zdej ostal brez vsega. Ja, po poklicu sem rezbar, iščem to delo, ali kej podobnega glede na izobrazbo poklicno.«
Po dobrem letu dni iskanja Damjan še ni našel stalne zaposlitve, saj takšnega profila ne potrebujejo nikjer.
T- IRENA PIRC /
X- direktorica Območne službe Sevnica Zavoda RS za zaposlovanje /

»Delodajalci povprašujejo predvsem po delavcih, še vedno na področju gradbeništva, čeprav smo koncem leta zabeležili ravno priliv iz gradbeništva novih brezposelnih oseb znaten. Poleg tega je veliko potreb po delavcih na področju gostinstva, se pravi potrebujejo kuharje, natakarje.«
Teh že nekaj let kronično primanjkuje. Tega se zavedajo tudi v Sava avtu, kjer zaposlujejo 35 ljudi in nameravajo letos še razširiti svojo gostinsko dejavnost.
T- ANDREJA JAMŠEK /
X- Sava avto Sevnica /

»Iščemo kadre za kuharja in natakarja. Vendar verjetno se na Zavod ne bomo obrnili, ker ne pričakujem, da bi lahko kvaliteten kader tam najdel, saj po dosedanjih izkušnjah. Mislim da, glede na situacijo, da bomo tudi to lahko pokril na nek način.«
V Posavju je vse več povpraševanju tudi po sezonskih delavcih v kmetijstvu, ki jih morajo najemati v tujini. Za letos ne pričakujejo, da se bo število brezposelnih povečalo in upajo, da bo povprečna stopnja brezposelnosti še naprej ostala na dobrih 14%.
